หุ้นปิดบวก 15 จุด
ดัชนีหุ้นไทยปิดระดับสูงสุดของวันที่992.60จุดเพิ่มขึ้น 15.52 จุด (+1.59%) มูลค่าการซื้อขาย 41,424 ล้านบาท
13 ต.ค. 2553

ดัชนีหุ้นไทยปิดระดับสูงสุดของวันที่992.60จุดเพิ่มขึ้น 15.52 จุด (+1.59%) มูลค่าการซื้อขาย 41,424 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซียไซรัส เปิดเผยว่า วันนี้ดัชนีเคลื่อนไหวไปในทิศทางเดียวกับตลาดภูมิภาคที่ส่วนใหญ่ปิดในแดนบวก เพราะตอบรับล่วงหน้าที่ทางการสหรัฐจะมีการอัดอีดเงินเข้าระบบในรอบที่ 2 อีกประมาณ 5 แสนล้าน-1 ล้านล้านเหรียญสหรัฐ  ซึ่งจะส่งผลให้ตลาดจะปรับตัวขึ้นได้อีกมาก เนื่องจากมีผลทำให้ค่าเงินเหรียญสหรัฐอ่อนค่าลงมากในระยะกลาง-ยาว และจะทำให้มีเงินไหลเข้าในภูมิภาคเอเชียอีกมากเพื่อต้องการหาผลตอบแทนที่สูงกว่า 
ขณะที่นักลงทุนไม่มีความกังวลมาตรการเก็บภาษี 15 % จากต่างชาติที่เข้ามาลงทุนพันธบัตร 
สำหรับวันพรุ่งนี้ (14 ต.ค.) คาดว่า ดัชนียังอยู่ขึ้นได้ต่อ แต่อาจต้องเจอแรงขายทำกำไรออกมา หลังวันนี้ดัชนีปรับขึ้นสูง โดยมองกรอบแนวต้านที่ 996-1,000 จุด และแนวรับที่ 983-987 จุด กลยุทธ์ลงทุนให้เน้นถือไว้ก่อน เพื่อรอจึงหวะขายทำกำไรเมื่อถึงแนวต้าน และรอซื้อหุ้นกลุ่มใหญ่เมื่อดัชนีอ่อนตัว
หลักทรัพย์ที่มีมูลค่าการซื้อขายซื้อขายสูงสุด 5 อันดับ ได้แก่PTT มูลค่าการซื้อขาย 3,110 ล้านบาท ปิดที่ 309.00 บาท เพิ่มขึ้น 5.00 บาท (+1.64%) PTTEP มูลค่าการซื้อขาย 2,580 ล้านบาท ปิดที่ 172.00 บาท เพิ่มขึ้น 2.50 บาท (+1.47%) BANPU มูลค่าการซื้อขาย 2,295 ล้านบาท ปิดที่ 732.00 บาท ลดลง 6.00 บาท (-0.81%) PTTAR  มูลค่าการซื้อขาย 2,035 ล้านบาท ปิดที่ 28.50 บาท เพิ่มขึ้น 1.00 บาท (+3.64%)ITD มูลค่าการซื้อขาย 1,492 ล้านบาท ปิดที่ 5.10 บาท เพิ่มขึ้น 0.26 บาท (+5.37%)